ວັນທີ 27 ເມສາ, ສະຫະພັນບັນດາອົງການມິດຕະພາບ ນະຄອນໂຮ່ຈີມິນ (HUFO) ໄດ້ສົມທົບກັບອົງການບໍ່ຂຶ້ນກັບລັດຖະບານ TzuChi Foundation ໂດຍມອບຂອງຂວັນ 400 ພູດໃຫ້ແກ່ບັນດາຄອບຄົວ, ຄອບຄົວໃກ້ຈະຮອດທຸກຍາກ, ຄອບຄົວປະສົບກັບຄວາມຫຍຸ້ງຍາກ ທີ່ຖືກຜົນກະທົບຈາກໂລກລະບາດໂຄວິດ - 19 ຢູ່ເມືອງ ບິ່ງແທັກ ແລະ ເມືອງເກິ່ນເຢີ (ນະຄອນ ໂຮ່ຈີມິນ).
ຢູ່ຫໍເຍົາວະຊົນ ເມືອງ ບິ່ງແທັກດ ທ່ານ ຫງວຽນງອກຮຸ່ງ, ກຳມະການຄະນະປະຈຳ, ຫວົໜ້າຄະນະປະສານງານການໜູນຊ່ວຍປະຊາຊົນ ຂຶ້ນກັບສະຫະພັນບັນດາອົງການມິດຕະພາບ ຫວຽດນາມ ໄດ້ພ້ອມກັບການນຳສະຫະພັນບັນດາອົງການມິດຕະພາບ ນະຄອນໂຮ່ຈີມິນ (HUFO), ຄະນະກຳມະການແນວໂຮມປະເທດຊາດ ເມືອງ ບິ່ງແທັກ ແລະ ອົງການ TzuChi ມອບເງິນເປັນຈຳນວນ 300 ພູດ ໃຫ້ແກ່ບັນດາຄອບຄົວທຸກຍາກ. ແຕ່ລະພູດມີມູນຄ່າ 1,5 ລ້ານດົ່ງ ລວມມີບັນດາເຄື່ອງໃຊ້ບັນເທົາທຸກທີ່ຈຳເປັນຄື ເຂົ້າສານ, ນ້ຳມັນ, ໝີ່ສຳເລັດຮູບ, ນ້ຳຕານ, ແບ່ງນົວ ແລະ ເງິນສົດ.
ການນຳສະຫະພັນບັນດາອົງການມິດຕະພາບ ຫວຽດນາມ ແນວໂຮມປະເທດຊາດ ເມືອງ ບິ່ງແທັກ ໄດ້ແບ່ງປັນ: ສ່ວນໜຶ່ງຂອງຂວັນຄືເມື່ອທຽບໃສ່ກັບວິວັດການຫາເງິນລ້ຽງຊີບຂອງປະຊາຊົນ ທີ່ຍັງບໍ່ຫຼາຍ ແຕ່ນັ້ນແມ່ນການແບ່ງເບົາ, ຮ່ວມເດີນທາງ, ຊ່ວຍເຫຼືອເຊິ່ງກັນແລະກັນໃນໄລຍະເກີດໂລກລະບາດໂຄວິດ - 19.
ແລະກໍ່ໃນວັນດຽວກັນ, ທ່ານນາງ ຫງວຽນທິຮົ່ງຢຽມ, ຮອງປະທານ HUFO ໄດ້ຮ່ວມຈັດຕັ້ງອົງການ TzuChi ມອບຂອງຂວັນ 100 ພູດໃຫ້ແກ່ບັນດາຄອບຄົວນະໂຍບາຍ, ທະຫານເສຍອົງຄະ, ຄອບຄົວທຸກຍາກ ແລະ ຄອບຄົວປະສົບກັບຄວາມຫຍຸ້ງຍາກຢູ່ເມືອງ ເກິ່ນເຢີ.
ທ່ານ Chen Ta Yu, ຫົວໜ້າອົງການຈັດຕັ້ງ TzuChi ປະຈຳ ຫວຽດນາມ ສະແດງໃຫ້ປາດຖະໜາກຢາກ ສືບຕໍ່ຮ່ວມເດີນທາງກັບສະຫະພັນບັນດາອົງການມິດຕະພາບ ຫວຽດນາມ ເພື່ອແຜ່ຂະຫຍາຍບັນດາການແບ່ງເບົ່າ ແລະ ຮັກແພງ, ການຊ່ວຍເຫຼືອ ປະຊາຊົນທີ່ພວມປະສົບກັບຄວາມຫຍຸ້ງຍາກໃຫ້ຫຼາຍກ່ວາອີກ.
ອົງການທຳການກູ້ສົນ Tzuchi ແມ່ນອົງການບໍ່ຂຶ້ນກັບລັດຖະບານ ທີ່ມາຈາກໄຕຫວັນ (ປະເທດຈີນ) ຊຶ່ງເລີ່ມເຄື່ອນໄຫວຢູ່ ຫວຽດນາມ ໃນປີ 1999 ດ້ວຍຊື່ຄົບຖ້ວນ ແມ່ນ ອົງການ Buddhist Compassion Relief TzuChi Foundation. ແຕ່ດົນນານມາແລ້ວ, HUFO ຍາມໃດກໍ່ຮ່ວມເດີນທາງກັບ Tzuchi ໃນບັນດາການເຄື່ອນໄຫວທຳການກູ້ສົນ ໃຫ້ແກ່ປະຊາຊົນທຸກຍາກໃນບໍລິເວນນະຄອນ ກໍ່ຄືບັນດາເຂດຫ່າງໄກສອກຫຼີກ, ຜ່ານບັນດາການເຄື່ອນໄຫວຈັດຕັ້ງການກວດພະຍາດ - ສະໜອງຢາໂດຍເສຍຄ່າ, ເບິ່ງແຍງບັນດາຄອບຄົວທີ່ປະສົບກັບຄວາມຫຍຸ້ງຍາກ, ມອບຂອງຂວັນບຸນເຕັດ ແລະ ຄ່າຮຽນໃຫ້ແກ່ນັກຮຽນທຸກຍາກ, ກູ້ຊ່ວຍຮີບດ່ວນເມື່ອໄພທຳມະຊາດເກີດຂຶ້ນ.
ບຸນຄົງ